124 miliónov libier (6,5 mld. korún). Taranis je názov bezpilotného lietajúceho prostriedku UAV (unmanned aerial vehicle) svetovej triedy, na vývoji ktorého bude BAE Systems spolupracovať so spoločnosťami Rolls-Royce, Smiths Aerospace a QinetiQ , ako aj s vojenským a vedeckým personálom spomenutého ministerstva. Výsledkom štvorročného projektu Taranis, ktorý je pomenovaný po keltskom bohovi hromu, bude bezpilotné lietadlo s plne integrovanými automatizovanými systémami a s nízkym stupňom zistiteľnosti. Nové lietajúce prostriedky tohto typu majú v budúcnosti pomôcť ozbrojeným silám Veľkej Británie chrániť životy svojich vojakov v nebezpečných a bojových situáciách a zabezpečovať prevahu v bojových operáciách. Taranis, ktorý svojmi rozmermi približne zodpovedá cvičnému prúdovému lietadlu Hawk z výroby BAE Systems, poskytne experimentálne overené skúsenosti o potenciálnych schopnostiach tejto triedy UAV a zároveň pomôže pri rozhodovaní o budúcom využívaní pilotných a bezpilotných rýchlych prúdových lietadiel. Pozemné skúšky bezpilotného lietadla Taranis sa očakávajú na začiatku roka 2009 a prvé letecké skúšky sú naplánované na rok 2010. Mark Kane, výkonný riaditeľ divízie Autonómnych systémov a budúcich (leteckých) zariadení spoločnosti BAE Systems, povedal: "Taranis využije 10 rokov výskumu a vývoja v oblasti zariadení s nízkou zistiteľnosťou, systémovej integrácie, riadiacich infraštruktúr a plnohodnotnej autonómie. Taranis bude stavať na technológiách a systémoch vyskúšaných pri predošlých bezpilotných lietadlách, ktoré sme vyvinuli, ako napríklad Kestrel, Corax, Raven a HERTI." BAE Systems ako hlavný zhotoviteľ bude dodávať do bezpilotného lietadla Taranis viaceré komponenty, vrátane technológií nízkej zistiteľnosti, systémovej integrácie, riadiacej infraštruktúry a plne autonómnych prvkov (v partnerstve s QinetiQ). Firma Rolls-Royce sa zameria na inštaláciu pohonného agregátu ďalšej generácie a Smiths Aerospace využije svoje skúsenosti z oblasti prístrojového vybavenia lietadiel. Dodávateľom palubného počítača na riadenie letu bude firma BAE Systems Australia, ktorá je jedným z mála nebritských dodávateľov v rámci projektu Taranis.
Najdôležitejšie správy z východu Slovenska čítajte na Korzar.sme.sk.